**ÍRÁSOS TÁJÉKOZTATÓ „CE” KATEGÓRIA**

**A tanfolyamra való felvétel módja:**

* Írásos tájékoztató megismerése
* A jelentkezési- és vizsgalap kitöltése és átadása a képzőszerv képviselőjének
* A képzőszerv ellenőrzi, hogy a jelentkező megfelel-e az előírt beiskolázási feltételeknek

**Beiskolázási feltételek:**

* Eredeti alapfokú iskolai végzettséget igazoló bizonyítvány, (legalább 8 osztály)
* Érvényes „C” kategóriás vezetői engedély
* A közlekedésbiztonsági feltételeknek megfelel
* Nem lehet kezdő vezetői engedély

**Elsősegély-nyújtási ismeretek megszerzésének módja:**

A 31/1992. (XII. 19.) NM rendelet alapján, valamint aki 1984. január 01. után bármely kategóriában vezetői engedélyt, illetve segédmotoros kerékpárra, vagy lassú járművezetői igazolványt, trolibusz kategóriában járművezetői engedélyt szerzett, nem kell vizsgáznia. A vizsgára egyénileg kell bejelentkezni a Magyar Vöröskeresztnél. A vizsgára kötelezettek részére, a tanfolyamon kívül elsősegély-nyújtási ismeretek megszerzésére lehetőséget biztosítunk.

**Elméleti vizsgára bocsátható: aki**

* A tanfolyam elméleti részét igazoltan elvégezte, ha felmentést kapott tanfolyammentes vizsgát tehet. („szerkezeti és üzemeltetési ismeretek” és a biztonságos ellenőrzés és üzemeltetés tan- és vizsgatárgyak esetében a 24/2005 (IV.21) GKM rendelet 3 számú mellékletében felsorolt szakképesítések megléte esetén)
* Közlekedésbiztonsági feltételeknek megfelel
* A „C” kategóriás vezetői engedélyét bemutatta
* Orvosi alkalmasságit EÜ 2.(1 példány) csatolta
* Vizsgadíjat, befizette

**Írásbeli vizsga helyett szóbeli vizsgát tehet: aki**

* A magyar nyelvet nem beszéli, vagy nem érti. illetve a 24/2005.(IV.21)GKM rendelet 12§ (1),(2) a, b, c, pontjai szerint.

**A vizsgák érvényessége:**

Az elméleti tanfolyam érvényessége: Az első tanfolyami órától számított 1 év. Ez azt jelenti, hogy az adott elméleti tanfolyam első előadási napjától számítva 9 hónapon belül meg kell kezdenie az elméleti vizsgát és 1 éven belül sikeres elméleti vizsgát kell tennie. Amennyiben ezt nem teljesíti, az elméleti tanfolyam érvényét veszíti, és új elméleti vizsgára, csak új elméleti tanfolyam elvégzése után mehet. A hallgatónak az első sikeres (elméleti) KRESZ vizsga időpontjától kezdve 2 éve van arra, hogy sikeres forgalmi vizsgával befejezze a tanfolyamot. Ha 2 éven belül nem teljesíti, az addig megszerzett vizsgák érvénytelenné válnak. Öt sikertelen forgalmi vizsga esetén a további vizsga csak sikeres PÁV vizsgálat után tehető.

**Rutin vizsgára bocsátható:**

* Aki valamennyi elméleti vizsgáját sikeresen teljesítette
* Közlekedésbiztonsági előírásoknak megfelel
* Kötelező alapoktatás óráit levezette, melyet a képzőszerv vezetési kartonon igazol illetve erről a képzőszerv igazolást ad ki
* Vizsgadíjat befizette

**Forgalmi vizsgára bocsátható: aki**

* Sikeres rutin vizsgát tett
* Sikeres Bü. Vizsgát tett
* A gyakorlati forgalmi órákat, és menettávolságokat teljesítette, melyet a képzőszerv vezetési kartonon igazol, illetve erről a képzőszerv igazolást ad ki
* A vizsgadíjat, tandíjat befizette
* Közlekedésbiztonsági feltételeknek megfelel

**A tanfolyam tantárgyai és óraszámai (Kötelező órák):**

Elméleti (kresz, vezetési elmélet, szerkezettan): 12 óra

Biztonsági ell. és üzemeltetés: 8 óra

Vezetési gyakorlat: alapoktatás (bizt.ell., technikai kezelés): 6 óra

Vezetési gyakorlat: főoktatás (városi, országúti, hegyvidéki): 8 óra

Vizsgaidő (forgalom): 60 perc

A gyakorlati foglalkozásnál felmerülő pótóra díjak az alapóra díjjal megegyeznek.

Pótórák igénylésének módja: A tantermi elméleti képzésnél kötelező óraszámokról hiányzó hallgató (a többletórában) díj befizetése nélkül pótolhatja. Pótfoglalkozás: iskolavezetővel egyeztetve. Megengedett hiányzás: elméleti oktatásnál 2,8 óra (10 %), a gyakorlati oktatásnál nincs. E-learning tanfolyam esetén a jogosultsága lejárta után póthozzáférés vásárolható. A gyakorlati oktatásnál előre megbeszélt helyen, és időben mind az oktató, mind a tanuló köteles egyaránt 20 percet várakozni az esetleges előre nem látható késések miatt. Gyakorlati óra kimaradás az oktatóval egyeztetett módon pótolható. Gyakorlati oktatásnál előírt óraszám és menettávolság teljesítése hiányában, nem bocsátható vizsgára. A gyakorlati pótórák igénylése az oktatóval konzultálva személyesen, szóban. Gyakorlati foglalkozásnál felmerülő pótóra díjak az alapóra díjjal megegyeznek.

1 gyakorlati óra időtartama: 50 perc.

1. elméleti óra időtartama: 45 perc.

**Járműhasználat:**

A gyakorlati oktatásnál használt motor típus: **MAN tehergépkocsi és a hozzá kapcsolódó EAL-TA típusú pótkocsi a hozzá kapcsolódó tartozákokkal.**

**Tandíjak:**

Elméleti tandíj: 45.000 Ft

Gyakorlati tandíj: 120.000 Ft

Gyakorlati óra egységesen: 8.000 Ft/óra

Teljes tandíj: 165.000 Ft

A tandíj befizetése történhet egyben, vagy részletekben a képző szerv pénztárában, és az iskolavezetőnél.

**A tanuló jogai:**

* színvonalas oktatás igénybevétele,
* panaszának az Iskolavezető felé történő jelzése, annak kivizsgálása,
* más oktatóhoz, ill. képző szervhez történő átjelentkezése,
* A nem teljesített díjak visszaigénylése a szerződés szerint,
* A szerződés egy példányának való átvételéhez.

**A tanuló kötelezettségei:**

* a tanfolyam és vizsgadíjak befizetése
* az oktató által a képzés során támasztott követelmények legjobb tudása szerint közreműködni
* szándékos károkozás esetén a kár megtérítése a képző felé
* foglalkozáson részt venni, A 24/2005 GKM. rendelet szerint a képzési és vizsgáztatási rendeletnek megfelelni, az oktatás rendjéhez alkalmazkodni
* a tanuló a rendelkezésére bocsátott tesztkönyvet és tankönyvet épségben visszajuttatni, vagy teljes áron megvásárolni

**A képző szerv jogai:**

Csak a befizetett elméleti és gyakorlati órák teljesítése. Kellő indok esetén az írásos szerződés felbontása. A tanfolyam díjának megváltoztatása. Elméleti tandíjnál nem történhet változás, gyakorlati óráknál a már folyamatban lévő oktatásnál, a még levezetendő órák arányában is történhet. Mindenkori képzési rendeletnek érvényesítése.

**A képző szerv kötelezettségei:**

* az írásos tájékoztatóban szereplő és szerződés alapján végezni a képzést
* színvonalas oktatást biztosítani
* a tanuló kérésére gyakorlati oktatót változtatni
* képzési igazolást kiadni
* képzést ellenőrizni
* tesztkönyv, tankönyv formájában tansegédletet biztosítani
* a vizsgák helyéről és időpontjáról a vizsgázót értesíteni (érvényes személyi igazolvány, érvényes vezetői engedély, eredeti alapfokú végzettséget igazoló bizonyítvány)

**Tanuló áthelyezés: és az oktatásról szóló képzési igazolás kiadásának módja**

A tanuló kérésére a rendszeresített nyomtatvány kitöltése után, melyen a képzőszerv hivatalosan igazolja, a tanuló által teljesített óraszámokat és menettávolságokat. A kérelmezőnek 2 példányt átadunk, vagy új képzőszervhez továbbítjuk. Az iskolavezető ezen igazolást 3 munkanapon belül a rendelkezésére bocsátja. A tanuló az addig igénybe vett szolgáltatási díjat köteles megfizetni.

**Vezetői engedély kiadása:**

A vizsgáztatási előírások teljesítését az Innovációs és Technológiai Minisztérium vizsgaigazolás kiállításával igazolja. A közlekedési hatóság a sikeres vizsgáról kiállított visszaigazolást, az illetékes közlekedési igazgatási hatóság részére elektronikus úton megküldi. A tanuló a megszerezni kívánt képesítéshez szükséges igazolások (eredeti alapfokú iskolai végzettséget igazoló bizonyítvány, (legalább 8 osztály), külföldi állampolgár esetében: a 24/2005.(IV.21) GKM rendelet 10§ (4) b és c) pontjai szerinti igazolása, orvosi alkalmassági, elsősegélynyújtási ismeretek megszerzésének igazolása) birtokában kezdeményezheti az illetékes közlekedési igazgatási hatóságnál a vezetői engedély kiállítását. A tanuló kérésére a vizsgacentrumban (Nyíregyháza, Törzs u. 108.) kinyomtatásra kerül a vizsgaigazolás

A 326/2011. (XII.28.) Korm. rendelet 7. melléklet 1. életkori feltételek pont 10. alpontja szerint a C, CE kategóriában tartozó gépjármű vezetésére jogosító engedély a 18. életév betöltésétől is kiadható, azonban ezen gépjármű vezetésére jogosító engedélyek 21. életév betöltéséig kizárólag Magyarország területén jogosítanak vezetésre.

Nem magyar állampolgár esetén 6 hónap tartózkodási engedély szükséges.

**Oktatási helyszínek:**

- Elméleti oktatás: 4400 Nyíregyháza, Hunyadi utca 2.

- Gyakorlati oktatás, járműkezelés: 4400 Nyíregyháza, Törzs u. 108. tanpálya

- Forgalmi oktatás: Nyíregyháza

Az elméleti és gyakorlati vizsgákat a KAV (Közlekedési Alkalmassági és Vizsgaközpont Nonprofit Kft.) szervezi és bonyolítja le.

**Vizsgadíjak:**

Közlekedési ismeretek: 4.600 Ft

Szerkezeti ismeretek: 4.600 Ft

Biztonsági ell. És üzemeltetés: 4.400 Ft

Rutin: 3500 Ft

Forgalmi: 11.000 Ft

Biztonsági ell. és üzemeltetés oktatás díja: 10.000 Ft

A vizsgadíjat az esedékes vizsgák előtt be kell fizetni, melyet a képző szerv felé vagy a vizsgabizottság felé a hallgatónak el kell juttatni.

**Felügyeleti szerveink:**

**Innovációs és Technológiai Minisztérium, Közúti Gépjármű-közlekedési Hatósági Főosztály elérhetőségei:**

1138 Budapest, Váci út 188.

Postacím: 1440 Budapest, Pf.: 1.

Tel.: +36/1/815-9691

email: kghf@itm.gov.hu

web: www.kormany.hu

**KAV Közlekedési Alkalmassági és Vizsgaközpont Nonprofit Kft**

Székhely: 1119 Budapest, Than Károly u. 3-5.

Postacím: 1439 Budapest, Pf.: 477.

Ügyfélszolgálat: 1082 Budapest, Vajdahunyad u. 45.

Tel: +36/1/814-0800,

email: info@kavk.hu,

web: www.kavk.hu

**Kelet-Magyarországi Járművezető Vizsgáztatási és Utánképzési Főosztály**

**Szabolcs-Szatmár-Bereg megyei Vizsgaszervezési és Utánképzési Osztály**

Főosztályvezető: Kuncsik László

Cím: 4400 Nyíregyháza, Törzs utca 108.

E-mail: szabolcs@kavk.hu

telefon: +36/42/596-166